Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: ellátásáról szóló 1991. évi IV. törvény alapján munkanélküli járadékban, illetve keresetpótló juttatásban részesül.”
Paragraph Index: 1233

(3) A szerzési támogatásban részesült személy, illetőleg örököse a hivatal előzetes hozzájárulásával az elidegenítési tilalom fennállásának ideje alatt a személygépkocsit elidegenítheti, ha a szerzési támogatásnak a határozathozatal napjától számított időarányos részét a Minisztériumnak visszafizeti. A hivatal az előzetes hozzájárulást megadó határozatában rendelkezik a támogatás időarányos részének tizenöt napon belüli visszafizetésről, valamint az elidegenítési tilalom járműnyilvántartásból való törléséről, és a törzskönyvnek a szerzési támogatásban részesült személy részére történő kiadásáról. A hivatal a határozatot megküldi a Minisztériumnak. A hivatal az elidegenítési tilalom törlése végett akkor küldi meg a határozatot a közlekedési igazgatási hatóságnak, ha a visszafizetés megtörténtét a Minisztérium visszaigazolja, vagy a szerzési támogatásban részesült személy, illetőleg örököse hitelt érdemlően igazolja. Ha a szerzési támogatásban részesült személy, illetőleg örököse a szerzési támogatás időarányos részét a határozatban megállapított határideig nem fizeti vissza, a hivatal az előzetes hozzájárulást visszavonja.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes